গাজীপুরের ফুটবল ইতিহাস গৌরবময়। বিগত ১ যুগ ধরে সেই গৌরবময় ফুটবল প্রায় ধ্বংশ হয়ে গিয়েছিল। নিয়মিত ফুটবল লীগ না হওয়ার কারণে গাজীপুরতে ফুটবল প্রায় হারিয়ে গিয়েছিল। জেলা ক্রীড়া সংস্থা ফুটবলের হারানো ঐতিহ্য ফিরিয়ে আনার লক্ষে বিগত ৩ বৎসর নিয়মিত ফুটবল লীগ খেলার আয়োজন করে এবং সেই সাথে মেয়াদ উত্তির্ণ নিস্ক্রিয় গাজীপুর জেলা ফুটবল এ্যাসোসিয়েশনকে পুনর্গঠন করার লক্ষে গঠনতন্ত্র অনুযায়ী নির্বাচনের মাধ্যমে গাজীপুর জেলার সাবেক কৃতি ফুটবলারদের নিয়ে গঠিত হয় নির্বচিত গাজীপুর জেলা ফুটবল এ্যাসোসিয়েশন। নবগঠিত গাজীপুর জেলা ফুটবল এ্যাসোসিয়েশন দায়িত্ব হাতে নিয়ে সমস্ত জেলা ব্যাপী ফুটবল খেলাকে জনপ্রিয় করার লক্ষে কার্যক্রম গ্রহণ করে। সেই সাথে গাজীপুর জেলা মহিলা ফুটবল টিম গঠন করার লক্ষে উপজেলা ভিত্তিক মহিলা ফুটবল টুর্ণামেন্টের আয়োজন করে। প্রতিবছর নিয়মিত ফুটবল লীগ আয়োজনের মাধ্যমে বর্তমান হারিয়ে যাওয়া ফুটবলের গৌরব ফিরে পাচ্ছে। জেলা ক্রীড়া সংস্থা ও জেলা ফুটবল এ্যাসোসিয়েনের সম্বনিত প্রচেষ্টায় গাজীপুর জেলা মহিলা দল ঢাকা বিভাগ মহিলা ফুটবল টুর্ণামেন্টে চ্যাম্পিয়ন হয়। গাজীপুর জেলার ২ জন খেলোয়াড় সাদিয়া এবং লিপি বাংলাদেশ জাতীয় মহিলা দল অনুঃ-১৪ তে খেলার সুযোগ পায়। তাদের মধ্যে লিপি জাতীয় দলের অধিনায়ক নির্বাচিত হয়। লিপির নেতৃত্বে বাংলাদেশ দল শ্রীলংকায় অনুষ্ঠিত এশিয়ান ফুটবল টুর্ণামেন্টে অংশগ্রহণ করে। লিমা বাংলাদেশ জাতীয় দলের একজন খেলোয়াড় হিসেবে খেলার সুযোগ পায়। গাজীপুর জেলা ক্রীড়া সংস্থার আর্থিক সহায়তায় এবং গাজীপুর জেলা ফুটবল এসোসিয়েশন এর সার্বিক ব্যবস্থাপনায় গাজীপুর জেলা মহিলা দল কে ২ মাস আবাসিক ক্যাম্পিং করানো হয়। এর ফলেই মহিলা ফুটবল দলের এই সফলতা।